stanford-oval/wikipedia huggingface dataset:
Sound of R.E.L.S. (albumi)

| Sound of R> E.L.S. Sound of R.E.L.S. |
| --- | --- | --- |

Albumin kansikuva
Studioalbumin tiedot
 Äänitetty : 1994–1995
 Julkaistu: 1995
 Formaatti: CD, c-kasetti
 Tyylilaji: eurodance
 Levy-yhtiö: Fazer Records
Sound of R.E.L.S:in muut julkaisut
|   | Sound of R.E.L.S. 1995 | Crazy Music 1996 |
Sound of R.E.L.S. on Sound of R.E.L.S. -yhtyeen debyyttialbumi, joka julkaistiin vuonna 1995.
Albumi sisältää muun muassa yhtyeen ensimmäisen vuonna 1994 julkaistun singlen "Love Is The Powa!" sekä Steve Kekanan takavuosien hitin "Raising My Family" -coverversion, joka nousikin yhtyeen tunnetuimmaksi kappaleeksi.
Albumi pysyi Suomen virallisella listalla 20 viikkoa, paras sijoitus oli viikolla 45/1995 6. sija. Helsingin Sanomien kulttuuritoimitus otti albumin mukaan vuoden 1995 parhaiden äänilevyjen listalleen.
Kappaleet

Be With You – 3.37
Eee-Lie-Loe-Lie – 3.56
Funk Around – 4.36
Ride On The Beat – 3.45
Prove Ya' Love – 3.36
Love Is The Powa! (Radio Edit) – 3.42
Feel The Groove – 4.25
Raising My Family (Single Mix) – 3.31
I Like It – 3.14
Love Is A Flowa – 3.40
Be With You (Re-mix) – 3.46
Eee-Lie-Loe-Lie (Jungo Powa Mix) – 3.39
Love Is The Powa! (Backbeat Mix) – 3.55
Love Is The Flowa (Hi Energy Mix) – 3.42
Be With You (Sound Of C.L.U.B.) – 8.28
Eee-Lie-Loe-Lie (Rave To Rhyhthm Mix) – 5.28
Be With You (Piano Groove Mix) – 6.55
Egyptin 15. dynastia

Egyptin 15. dynastia oli muinaisen Egyptin toisen välikauden dynastia, joka oli vallassa noin 1630–1530 eaa. Tämän dynastian hallitsijat olivat hyksoja, Palestiinasta lähtöisin ollut kansanryhmä. Nimitys hykso on peräisin egyptiläiseltä papilta ja historioitsijalta Manetholta, joka eli noin 300 eaa. Hyksos oli luultavasti egyptiläinen nimitys ”vieraiden maiden hallitsijoille” (heqa-khase), ja se tarkoitti pikemminkin vieraita dynastioita kuin jotain tiettyä etnistä ryhmää. Nykyinen historiantutkimus on todennut useimmat hyksokuninkaiden nimet seemiläisiksi.
Hyksokuninkaiden valtaannousun teki mahdolliseksi 1700-luvulta eaa. käynnistynyt vilkas maahanmuutto Palestiinasta  Egyptiin. Siirtolaiset toivat mukanaan uutta teknologiaa, kuten hevosen ja vaunut, jouset sekä paremmat metalliaseet. Suurin osa heistä asettui Niilin suiston itäosaan, jossa he saavuttivat hallitsevan aseman Länsi-Aasian kanssa käytävässä kaupassa.
Alueelta on löydetty arkeologisissa kaivauksissa kanaanilaistyylinen temppeli ja palestiinalaistyyppisiä hautoja. Siirtolaisten tärkein asuinpaikka oli linnoitettu Avaris, nykyinen Tall al-Dabʿa. Alueen asukkaat palvoivat myrskyn, aavikon ja sodan jumalaa Sethiä, jonka he samastivat syyrialaiseen myrskyjumalaan Hadadiin.
On epäselvää, millä tavoin hyksokuninkaat nousivat valtaan Ala-Egyptissä. Noina aikoina 13. ja 14. dynastia alkoivat heiketä, mahdollisesti suistoalueella puhjenneen nälänhädän vuoksi, mikä saattoi olla osasyy hyksojen dynastian synnylle. Hyksojen 15. dynastia hallitsi pääkaupungistaan Avariksesta suurinta osaa Ala-Egyptistä sekä Niilin laaksoa aina Cusaen eteläpuolelle asti. Samaan aikaan 16. dynastian vähäpätöisemmät hyksokuninkaat hallitsivat Ylä-Egyptiä, ja he olivat luultavasti 15. dynastian kuninkaiden vasalleja.
Pääkaupunki Theba nousi kapinaan 1500-luvulla eaa. Seqenenren ja Kamosen johdolla, eikä hyksokuningas Apopi pystynyt vastustamaan heitä. Kamosen johdolla kapina levisi pohjoiseen, ja Kamosen seuraaja Ahmose valloitti lopulta Avariksen vuonna 1521 eaa. lopettaen hyksojen valtakauden Egyptissä.
| Nimi | Kommentit |
| --- | --- |
Salitis: Mahdollinen dynastian ensimmäinen hallitsija
Sheshi: 
Yakobner: 
Khyan: 
Apopi: 
Khamudi:
Onnellisuus (albumi)

| Onnellisuus Ismo Alanko Teholla |
| --- | --- | --- |

Studioalbumin tiedot
 Äänitetty : 2009
 Julkaistu: 10. helmikuuta 2010
 Formaatti: CD, LP
 Tuottaja(t): Riku Mattila
 Tyylilaji: rock, pop
 Kesto: 38.24
 Levy-yhtiö: Fullsteam
Listasijoitukset
  Suomen virallinen lista: 4.
Ismo Alanko Teholla -yhtyeen muut julkaisut
| Blanco Spirituals 2008 | Onnellisuus 2010 |   |
Ismo Alangon muut julkaisut
| Blanco Spirituals 2008 | Onnellisuus 2010 | Maailmanlopun sushibaari 2013 |
Onnellisuus on Ismo Alangon ja Teho Majamäen Ismo Alanko Teholla -duon  toinen studioalbumi. Se julkaistiin vuonna 2010. Albumin tuotti Riku Mattila. Albumi on julkaistu sekä CD- että LP-versioina. Albumi ylsi Suomen virallisen listan sijalle 4.
Alanko on kuvaillut albumia seuraavasti:
»…ja he elivät onnellisina elämänsä loppuun saakka. Tämä on haavekuva siitä, mitä elämä parhaimmillaan on. Onnellista. Levy kuvastaa ihmisen pyrkimyksiä kohti tuota autuuden tilaa. Koko ajan ollaan liikkeessä, matkalla kohti täyttymystä, hurmosta, rauhaa. Taustalla vaanii kuitenkin ihmisen tekojen absurdius ja niiden aiheuttama kaaos. Maailma on kaunis, mutta ihminen hakkaa siihen säröä kaikin voimin.»
Vastaanotto

Albumi sai hyvän vastaanoton. Soundin Jukka Kangasjärvi antoi albumille kolme tähteä viidestä ja piti albumin soundimaailmaa täyteläisempänä ja laaja-alaisempana kuin edeltäjällänsä vuoden 2008 albumilla Blanco Spirituals. Hänestä albumi oli yhtä aikaa sopivan raikas että räkäinen, vaikka se rakoileekin loppua kohti. Noisen Petri Klemetti piti albumia Alangon viimeaikaisiin julkaisuihin verraten energisenä, jonka kaikki kappaleet toimivat ja palaset olivat loksahtaneen uudelleen paikoilleen. Domen Tatu Junni piti kappaleita pääosin vahvoina esityksinä sekä niin ikään mielsi Alangon löytäneen soundinsa, vaikka muutama yksittäinen kappale laskikin kokonaisarviota. Desibel.net -sivuston Heikki Väliniemi antoi albumille kolme tähteä viidestä. Hän piti albumin kevyeen konseptiin yhdistettyä raskasta sointia ristiriitaisena sekä onnistumisia tapauskohtaisina.
Kappaleet

Kaikki kappaleet on kirjoittanut Ismo Alanko, ellei toisin mainita.
Onnellisuus – 4.40
Vuorelle – 2.46
Sitä pitää olla viileä – 3.18
Sytytä elämä – 3.42
Mannerlaatat – 3.48
Hengitä – 2.50
Antaudutaan – 4.05
Hullun paperit – 3.42
Loputon kasvu – 3.25 (säv. Alanko – Teho Majamäki)
Laulajan paras ystävä – 3.47 (säv. Alanko – Majamäki)
Friikkaan – 2.20
Kokoonpano

Ismo Alanko – laulu, kitara, baritonikitara, piano, Farfisa-urut, sello
Teho Majamäki – rummut, lyömäsoittimet, vibrafoni, marimba, kalimba, tambura, efektit, piano kappaleessa 9, taustalaulu
Kokoonpano > Vierailevat muusikot

Ilkka Alanko – taustalaulu
Jarno Karjalainen – taustalaulu
Kokoonpano > Tuotanto

Riku Mattila – tuottaja, äänittäjä, miksaaja (kappaleet 6 ja 8)
Mikko Raita – miksaaja
Pauli Saastamoinen – masteroija (Finnvox)
Arvostelut

Desibeli.net:
Dome.fi:
Noise.fi:
Soundi:
Aiheesta muualla

Kappaleen "Onnellisuus" musiikkivideo YouTubessa
Anssi Järvinen: Haastattelu: Ismo Alanko on hetkittäin onnellinen (Arkistoitu – Internet Archive). Plaza.fi Kaista 11.2.2010.
Hayden Paddon

| Hayden Paddon |
| --- | --- |
 Paddon vuonna 2015.
Henkilötiedot
Syntynyt: 20. huhtikuuta 1987 
Kansalaisuus:   Uusi-Seelanti
WRC-ura
Aktiivivuodet:  2007–2019, 2022
Entiset tallit:  Paddon Direct Green Team Team Jordan Pirelli Star Driver New Zealand World Rally Team M-Sport World Rally Team Hyundai World Rally Team
Kilpailuja:  83
Maailmanmestaruuksia:  0
Voittoja:  1
Palkintosijoja:  8
Erikoiskoevoittoja:  38
MM-pisteitä:  414
Ensimmäinen kilpailu:  Uuden-Seelannin ralli 2007
Ensimmäinen voitto:  Argentiinan ralli 2016
Viimeisin voitto:  Argentiinan ralli 2016
Sijoitus kaudella 2022:  21. (8 p.)
Aiheesta muualla
haydenpaddon.com
Hayden Paddon (s. 20. huhtikuuta 1987 Geraldine, Uusi-Seelanti) on uusiseelantilainen ralliautoilija. Hänen uransa toistaiseksi paras saavutus on PWRC-luokan maailmanmestaruus vuodelta 2011.
Ralliura

Paddon aloitti uransa 15-vuotiaana vuonna 2002, kilpaillen kotimaansa rallisarjoissa. Vuonna 2007 hän debytoi MM-sarjassa Uuden-Seelannin rallissa, jossa sijoittui vaatimattomasti 49:nneksi. Samana vuonna Paddon kilpaili PWRC-sarjassa.
Vuosina 2008 ja 2009 Paddon ajoi kaksi kilpailua WRC-sarjassa parhaana tuloksena yhdeksäs sija Australian rallissa. Seuraavana vuonna hän kilpaili kaikkiaan kahdeksassa WRC-kilpailussa saavuttamatta pisteitä. Vuonna 2011 Paddon saavutti uransa ensimmäiset pisteet WRC-sarjassa ajamalla yhdeksänneksi Argentiinan rallissa. Lisäksi hän voitti oman luokkansa kilpailut Portugalin rallissa sekä Argentiinassa, ja lopulta voitti PWRC-sarjan mestaruuden. Seuraavaksi kaudeksi Paddon siirtyi SWRC-sarjaan.
Vuonna 2014 hän ajoi kuusi MM-rallia Hyundai Motorsportille ja vuonna 2015 hän ajoi 12 rallia Hyundaille.
Lokakuussa 2015 hän teki kolmen vuoden sopimuksen Hyundai Motorsportin kanssa MM-sarjaan.
Paddonin paras sijoitus MM-tasolla on voitto vuoden 2016 Argentiinan rallissa.
Kaudella 2017 Paddon ajoi osan kauden soraralleista Hyundain tehdastallin kolmannella Hyundai i20 Coupe WRC:llä.
Vuonna 2022 Paddon ja kartanlukija John Kennard voittivat Aasian-Tyynenmeren rallisarjan mestaruuden. Mestaruus ratkesi kauden päättäneessä Australian kilpailussa. Paddon ja Kennard ajoivat myös WRC2-sarjassa. Vuonna 2022 hän voitti Tour European Rally (TER) -sarjan mestaruuden voittamalla sarjan kolme viimeistä kilpailua kartanlukija Jared Hudsonin kanssa.
Kaudella 2023 Paddon ja Kennard osallistuivat rallin EM-sarjaan ja varmistivat mestaruuden Tšekissä ajetussa kilpailussa, kun lähin kilpakumppani Mārtiņš Sesks ei kerännyt riittävästi pisteitä. Paddon voitti kaudella myös Uuden-Seelannin sarjan mestaruuden, joka oli hänelle seitsemäs kerta.
Kaudella 2024 Paddon voitti EM-sarjan mestaruuden toistamiseen.
Aiheesta muualla

Profiili eWRC-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Paddon Portugalin rallissa kaudella 2017.
Käännös suomeksi
Steve Souza

Steve Souza, 2016
Steve "Zetro" Souza (s. 24. maaliskuuta 1964 Oakland, Kalifornia) on yhdysvaltalainen metallimusiikin laulaja, joka on tullut tunnetuksi parhaiten thrash metal -yhtye Exoduksen vokalistina. Souza oli Exoduksen laulaja vuosina 1986–1992, jonka jälkeen hän liittyi takaisin yhtyeeseen vuonna 2002 ja oli yhtyeessä parin vuoden ajan, jonka jälkeen hänet korvasi Rob Dukes. Souza palasi Exodukseen jälleen vuonna 2014. 
Exoduksen lisäksi Souza on tehnyt yhteistyötä yhdysvaltalaisen Testament- yhtyeen kanssa, sekä ollut laulajana AC/DZ- ja Dublin Death Patrol -yhtyeissä.
Souzan laulutyyli on hyvinkin korkea, mutta ei kuitenkaan puhdas. Souzan kirjoittamat sanoitukset käsittelevät yleensä yhteiskuntaa ja kuolemaa.
The Pinnacle

| The Pinnacle |
| --- | --- |
 The Pinnacle vuonna 2013.
Tiedot
Sijainti:  Kanton, Kiina
Koordinaatit:  23.1278°N, 113.3180°E
Rakennettu:  2008–2012
Käyttötarkoitus:  toimistorakennus
Tila:  valmis
Yritykset
Arkkitehti:  Guangzhou Hanhua Architects & Engineers
Kehittäjä:  Guangdong Sheng Ming Real Estate Development Co., Ltd.
Omistaja:  Guangdong Sheng Ming Real Estate Development Co., Ltd.
Tekniset tiedot
Kerroksia:  60 + 6 maan alla
Korkeus
Antenni:  350,3 m
Kattokorkeus:  350,3 m
Ylin kerros:  264,2 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
The Pinnacle (kiin.: 广晟国际大厦; Jyutping: Gong2sing4 gwok3zai3 daai6haa6; pinyin: Guǎngchéng guójì dàshà) on Kantonissa Kiinassa sijaitseva 350 metriä korkea pilvenpiirtäjä, joka on kaupungin neljänneksi korkein rakennus. Tornissa on 60 kerrosta, ja se rakennettiin vuosina 2008–2012. The Pinnaclessa on toimistotiloja, ja se on valmistettu betonista.
SOP-tie

SOP-tie tai soppitie tarkoittaa soratietä joka on pinnoitettu ruiskuttamalla päälle ohut kerros bitumia ja kivainesta joka on tiivistetty jyrällä.
SOP-tien erottaa muista päällystysmuodoista siitä, että siinä päällyskerroksen paksuus on vain 1-2 cm kun muissa päällystysmuodoissa se on paksumpi. Sorateiden pintaukset aloitettiin 1970-luvulla ja sitä tehtiin vielä 1990-luvulla. Pintauksen tavoitteena oli vähentää kesäkunnossapidon kustannuksia ja vähentää teiden pölyämistä. Pintauksen ongelmana on, että tienpäälle tehty ohut bitumikerros kestää huonosti kulutusta ja auringonvaloa, lisäksi kun tien pinta on alkanut hajoamaan tien kunto heikkenee nopeasti.
2000-luvulla SOP-teitä on alettu palauttamaan perusparannusten yhteydessä  takaisin hiekkateiksi. Teiden palauttaminen hiekkateiksi maksaa noin kolmanneksen siitä mitä asfalttitieksi muuttaminen maksaisi.
Aiheesta muualla

SOP teiden ylläpito - Vähäliikenteisten teiden taloudellinen ylläpito - tutkimusohje (pdf) Veli Pekka Lämsä.  39/2005. Tiehallinto.
´
Alexander Sulzer

| Alexander Sulzer |
| --- | --- |

Henkilötiedot
Syntynyt: 30. toukokuuta 1984 (ikä 40) Kaufbeuren, Länsi-Saksa
Kansalaisuus:   Saksa
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  94 kg
Pelaajaura
Pääsarjaura:  2002–2019
Seurat:  ESV Kaufbeuren (Oberliga/GER2),  Hamburg Freezers (DEL),   DEG Metro Stars (DEL), Milwaukee Admirals (AHL), Nashville Predators (NHL)   Florida Panthers (NHL)   Vancouver Canucks (NHL)   ERC Ingolstadt (DEL)   Buffalo Sabres (NHL)   Rochester Americans (AHL)   Kölner Haie (DEL)
NHL-varaus:  92. varaus, 2003 Nashville Predators
Valmennusura
Vuodet:  2021–
Seurat:  Eispiraten Crimmitschau (DEL2)   Fischtown Pinguins (DEL)   Saksa
Alexander Sulzer (s. 30. toukokuuta 1984 Kaufbeuren, Länsi-Saksa) on saksalainen jääkiekkovalmentaja ja -puolustaja, joka pelasi ammattilaisurallaan 2002–2019 Saksassa ja Pohjois-Amerikassa. Hän edusti NHL:ssä kuuden kauden aikana Nashville Predatorsia, Florida Panthersia, Vancouver Canucksia ja Buffalo Sabresia. Saksan DEL-liigassa Sulzer pelasi 12 kauden aikana 393 runkosarjaottelua. Saksaa kolmissa MM-kilpailuissa ja kaksissa olympialaisissa edustanut Sulzer joutui lopettamaan uransa kasvaimen takia. Pelaajauransa jälkeen hän on toiminut vuodesta 2021 valmentajana. Tammikuussa 2023 hänet valittiin Saksan maajoukkueen apulaisvalmentajaksi.
Ura > Seuraura > Uran alku Saksassa (2002–2007)

Sulzer pelasi juniorina kotikaupungissaan ESV Kaufbeurenin joukkueessa, joka pelasi Oberligassa kaudella 2000–2001. Seuraavaksi kaudeksi Sulzer siirtyi Saksan pääsarjaan Hamburg Freezersiin, jossa hän ei kuitenkaan saanut vakiinnettua pelipaikkaansa, joten hän pelasi 2. Bundesligaan nousseessa Kaufbeurenissä. Nashville Predators varasi Sulzerin NHL:n vuoden 2003 varaustilaisuudessa vuorolla 92. Kaudeksi 2003–2004 Sulzer siirtyi pääsarjaan DEG Metro Starsiin. Kolmannella kaudellaan DEG Metro Starsissa Sulzer oli joukkueen avainpelaajia ja pelasi isossa roolissa. Hänet valittiin myös DELin tähdistöotteluun, ja hän teki uransa piste-ennätyksen. Kaudella 2006–2007 Sulzer oli sarjan tähtipelaajia, ja hänet valittiin toistamiseen tähdistöotteluun.
Ura > Seuraura > Siirto Pohjois-Amerikkaan ja NHL-ura (2007–2014)

Vuonna 2007 Sulzer teki kahden vuoden pelaajasopimuksen hänet NHL:ään varanneen Nashvillen kanssa. Kauden 2007–2008 Sulzer pelasi kokonaan Nashvillen farmijoukkueessa Milwaukee Admiralsissa, jossa hän teki 32 pistettä. Seuraavan kauden Sulzer pelasi lähes kokonaan AHL:ssä, mutta lisäksi hän pelasi kaksi ensimmäistä NHL-otteluaan. Ensimmäisen pelinsä hän pelasi tammikuussa 2009 Montreal Canadiensia vastaan. Tammikuussa Sulzer teki Nashvillen kanssa uuden kahden vuoden pelaajasopimuksen. Seuraavalla kaudella Sulzer valittiin Nashvillen NHL-kokoonpanoon harjoitusleirin kautta. Hän pelasi NHL:ssä 20 ottelua, joissa teki kaksi tehopistettä. Farmijoukkue Milwaukeessa Sulzer teki 36 ottelussa tehopisteet 7+23=30.
Sulzer aloitti kauden 2010–2011 pelaamalla Nashvillessä 31 ottelua. Hän teki otteluissa yhden maalin ja antoi kolme maalisyöttöä. Helmikuussa 2011 Nashville myi Sulzerin Florida Panthersiin, josta se sai vaihdossa seitsemännen kierroksen varausvuoron NHL:n vuoden 2012 varaustilaisuuteen. Loppukauden aikana Sulzer pelasi Floridassa yhdeksän NHL-ottelua.
Heinäkuussa 2011 Sulzer siirtyi Vancouver Canucksiin. Hän teki Vancouverin kanssa kahdensuunnan sopimuksen, jonka arvo on noin 700 000 dollaria, jos hän pelaa NHL:ssä. Sulzer pelasi Canucksissa vain 12 ottelua ja oli pääosan kaudesta kokoonpanon ulkopuolella. Hän siirtyi helmikuun lopussa Buffalo Sabresiin Cody Hodgsonin kanssa vaihtokaupassa, jossa Canucks sai Zack Kassianin ja Marc-André Gragnanin.
Sulzer aloitti kauden 2012–2013 NHL:n työsulkun takia DEL-liigan ERC Ingolstadtissa. NHL:n kauden alettua Sulzer pelasi vain 17 ottelua Sabresissa polvivamman takia. Kauden jälkeen hän teki vuoden jatkosopimuksen Sabresiin. Sulzer aloitti kauden 2013–2014 Sabresin farmijoukkueessa Rochester Americansissa, mutta hänet nostettiin takaisin ylös kymmenen ottelun jälkeen, kun valmentaja Ted Nolan halusi kokeneemman puolustajan kokoonpanoon. Sulzerin kausi päättyi kesken aivotärähdyksen takia.
Ura > Paluu Eurooppaan

Sulzer sai enää kaudeksi 2014–2015 uutta sopimusta Pohjois-Amerikkaan, ja hän palasikin Eurooppaan. Sulzer teki viiden vuoden sopimuksen Saksan DEL-liigan Kölner Haieen.
Sulzer pelasi viiden kauden aikana Kölnissä 171 runkosarjaottelua. Pisteiden valossa paras kausi oli 2014–2015, jolloin Sulzer teki 26 pistettä 44 ottelussa. Sulzer ei saanut enää kauden 2018–2019 jälkeen jatkosopimusta Kölniltä, ja hän teki seuraavaksi sopimuksen Düsseldorfer EG:n kanssa.
Sulzer ei ehtinyt pelata yhtään ottelua Düsseldorfissa, kun häneltä harjoitusonnettomuuden jälkeen löydettiin lääkärintarkistuksessa hyvänlaatuinen kasvain kaularangan läheltä. Kasvain oli kuitenkin kohtuullisen suuri ja painoi jo hieman selkäydintä. Jos kasvain olisi löydetty myöhemmin, se olisi saattanut aiheuttaa alaraajahalvauksen. Sulzer lopetti uransa kasvaimen löydön jälkeen, mutta kasvain saatiin poistettua leikkauksella.
Ura > Maajoukkueura

Sulzer kuuluu Saksan maajoukkueen runkopelaajiin. Hän pelasi vuonna 2003 nuorten MM-kilpailuissa, joissa Saksa putosi alkulohkoissa ja myöhemmin 1. divisioonaan. Seuraavana vuonna 1. divisioonan kilpailuissa Sulzer oli mukana nostamassa Saksaa takaisin A-tasolle voittamalla puolustajien pistepörssin. Sulzer teki debyyttinsä miesten arvoturnauksissa Itävallan MM-kisoissa vuonna 2005 pelaamalla kolme ottelua. Vuonna 2006 Sulzer valittiin Saksan joukkueeseen vuoden 2006 Torinon olympialaisiin. Samana vuonna hän edusti Saksaa 1. divisioonan MM-kilpailuissa. Seuraavana vuonna Sulzer oli Saksan joukkueessa, kun MM-kisat pelattiin Venäjällä. Hänet valittiin Saksan olympiajoukkueeseen toisen kerran Vancouverin olympialaisiin 2010. Samana vuonna hän pelasi Saksan MM-kotikisoissa.
Ura > Valmennusura

Sulzer aloitti valmennusuransa Saksan kakkosliigan Eispiraten Crimmitschaussa, jonka taitovalmentajaksi hänet valittiin kaudeksi 2021–2022. Hänet nostettiin marraskuussa apulaisvalmentajaksi, ja hänen vastuullaan oli muun muassa pelaajien kehittäminen. Sulzer oli vuoden Crimmitschaussa, ja hän teki kaudeksi 2022–2023 sopimuksen DEL-liigan Fischtown Pinguinsin kanssa.
Sulzer teki tammikuussa 2023 kolmivuotisen sopimuksen Saksan maajoukkueen kanssa. Hän toimii maajoukkueessa Harold Kreisin apulaisvalmentajana.
Simon kahakka

Metsäsauna, kahakan alkuperäinen tapahtumapaikka.
Kahakkapaikalla nykyisin oleva jääkärikämppä.
Simon kahakkana tunnetaan yhteenotto jääkärien ja heitä pidättämään tulleiden viranomaisten välillä Simon Maaninkajärvellä sijaitsevalla metsäsaunalla 11. joulukuuta 1916. Kahakassa kaatui yksi ja haavoittui kolme jääkäriä. Kaksi jääkäriä jäi vangiksi. Pidättäjistä kaksi haavoittui.
Tausta

Simon kahakka tapahtui Saksasta käsin toimineiden jääkäriliikkeen miesten sekä suomalaisten ja venäläisten viranomaisten välillä, kun jääkärit ilmiannettiin heidän ollessaan majoittuneina Simon Maaninkajärven Yliojalla olevassa niittysaunassa. Jääkärien ja viranomaisten välillä käytiin noin neljä tuntia kestänyt piiritys ja tulitaistelu, jonka jälkeen jääkärit pakenivat.
Kahakkaan osallistuneista jääkäriliikkeen miehistä useimmat olivat Saksasta komennettuja etappijääkäreitä. Heidän tarkoituksensa oli mm. ottaa yhteyttä sosiaalidemokraattien johtomiehiin Suomessa ja värvätä jääkäripataljoonaan uusia miehiä. Kahakassa kaatunut Armas Lyytikäinen puolestaan oli jääkärirekryytti, vasta matkalla koulutukseen Saksaan.
Simon kahakka oli ensimmäinen Suomen maaperällä käyty taistelu suomalaisten ja venäläisten välillä Suomen sodan jälkeen. Tältä pohjalta sitä on pidetty jopa Suomen aseellisen itsenäisyystaistelun alkuna.
Maaninkajärven niittysauna

Metsä- ja niittysaunat olivat tilapäiskäyttöön tarkoitettuja asumuksia esimerkiksi kaukaisilla niittypalstoilla ja metsätyömailla.
Simon kahakan tapahtumapaikkana ollut metsäsauna oli mitoiltaan 3 × 3,5 metriä ja maalattiainen. Sen seiniä kiersivät istuin- ja makuulavitsat. Lämmönlähteenä oli luonnonkivistä ladottu sisäänlämpiävä kiuas, jonka savu poistuu lakiaukosta ja seinien räppänöistä. Metsäsauna on siis pikemminkin eräänlainen pieni savupirtti kuin "sauna" nykyisessä merkityksessä.
Kahakan osapuolet

Myöhemmin Simon kahakkana tunnetussa yhteenotossa olivat vastakkain jääkärit sekä näitä jäljittäneet suomalaiset ja venäläiset viranomaiset.
Jääkäreistä kahakkaan osallistuivat:
Paul Henrichsson myöh. Mata
Armas Lyytikäinen (ei jääkäri; 15. huhtikuuta 1897 Kangasniemi – 11. joulukuuta 1916) kaatui. Haudattu Iisalmen sankarihautaan.
Jussi Mäntylä
Jussi Närvänen
Heikki Repo
Väinö Vainio
Sven Weckström
Einar Wichmann myöh. Vihma
Jääkäreitä olivat pidättämässä:
Eemeli Kallenautio, konstaapeli
Antti Ohenoja, konstaapeli
Artturi Kurkela, ylimääräinen poliisimies
Kaarlo Piippo, ylimääräinen poliisimies
sekä venäläiset Kuivaniemen vartion sotilaat:
Vasili Travin, aliupseeri ja sotamiehet
Pjotr Anukov
Filip Belgojev
Ais Magius
Ivan Šakurov
Jegor Štšukov
Kahakan kulku

Yhteenoton perusta luotiin lauantaina 9. joulukuuta 1916, kun metsäsaunalle poikkesi kahdeksan metsätyömiestä, jotka olivat matkalla Kuivajoen varteen saunan kautta kulkevaa polkua pitkin. Heidän joukossaan ollut August Viitala vei myöhemmin tiedon kämpällä olevista miehistä Veskan taloon majoittuneille poliiseille, jotka hälyttivät apuvoimiksi venäläisiä sotilaita Kuivaniemeltä.
Metsäsaunalla olevista jääkäreistä Wichmann oli yhteenoton alkaessa juuri aloittanut vartiovuoronsa Vainion päätettyä omansa. Ulkona olivat Wichmann, Vainio sekä vartiovuorossa seuraavana oleva Mäntylä muiden ollessa sisällä saunassa. Piirittäjät havainnut Vainio meni sisälle ja teki hälytyksen, Mäntylä pakeni aiemman suunnitelman mukaan metsään, kun taas vartiokierrokseltaan kämpän pihapiiriin tullut Wichmann aloitti tulitaistelun ulkosalla, mutta hänen patruunansa riittivät vain muutamaan laukaukseen.
Tulitaistelun kestäessä Weckström syöksyi ensimmäisenä ulos saunasta ja haavoittui. Sisällä haavoittuivat ensin Lyytikäinen ja Närvänen ja myöhemmin Lyytikäinen uudelleen, nyt kuolettavasti sekä vielä Henrichsson. Jääkärit juoksivat ulos ja pakenivat lukuun ottamatta Lyytikäistä, Repoa ja pihalle jäänyttä Weckströmiä.
Kahakan viimeisinä vaiheina kämppä sytytettiin ulkoapäin palamaan, jolloin Revon oli tultava ulos ja haavoittunut Weckström pidätettiin pihalta.
Tapahtumapaikka nykyään

Maaninkajärvestä on jäljellä enää nimi; paikka on nykyään järvestä kuivattua suota ja niittyä. Kahakan keskipisteenä olleen niittysaunan paikalla on uusi rakennus, jossa on tapahtumaan liittyviä kuvia ja vieraskirja. Paikalla on myös tapahtumasta kertova, 28. elokuuta 1927 paljastettu jääkäripatsas.
Elokuva "Kahakka"

Simon kahakkaa käsittelee Asko Apajalahden ohjaama ja Anssi Apajalahden käsikirjoittama Fantasia Filmin ja Yle TV 1:n tuottama elokuva "Kahakka". Elokuva esitettiin 12. marraskuuta 2001 TV1:n Kotikatsomossa.
Aiheesta muualla

Paikka kartalla ja lyhyt selostus
Simon taistelu, kirjoittanut Toivo Lihtonen. Suomen Kuvalehti 10.05.1919, nro 19, s. 4, Kansalliskirjaston digitaaliset aineistot